
                                                                    AVIZ

asupra proiectului Legii responsabilităţii fiscal-bugetare
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă, cu proiectul Legii responsabilităţii fiscal-bugetare, trimis cu adresa nr. PL-x 65 din 8 martie 2010, înregistrată sub  nr. 21/65 din                       9 martie 2010. 
Senatul, în calitate de primă Cameră sesizată, a adoptat proiectul de lege în şedinţa din 3 martie 2010.
Conform prevederilor art. 75 din Constituţia României, republicată, şi  ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră decizională.
Potrivit prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut iniţiativa legislativă menţionată mai sus, în şedinţa din  17 martie 2010.

Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ trimis cu adresa nr. 1 din  4 ianuarie 2010.
În urma dezbaterilor, membrii Comisiei au hotărât, cu majoritate de voturi (2 abţineri), avizarea favorabilă a proiectului de lege, cu un amendament admis, care este redat în ANEXA la prezentul aviz.

  În raport cu obiectul şi conţinutul său proiectul de lege face parte din categoria legilor ordinare.  
      PREŞEDINTE,
SECRETAR,      
 
     Mihai TUDOSE                                                 Horia GRAMA    
 Consilier  parlamentar
        Anca Chiser
ANEXĂ

AMENDAMENTE ADMISE :
	Nr.

crt.
	Text  Senat
	Text propus de Comisie

(autorul amendamentului)
	Motivare

	1.
	Art.9. – (1) Nu se pot promova acte normative cu mai puţin de 180 de zile înainte de expirarea mandatului Guvernului, în conformitate cu art.110 alin.(1) din Constituţia României, republicată, care conduc la creşterea cheltuielilor de personal sau a pensiilor în sectorul bugetar.
	Art.9. – (1) În ultimele 180 de zile înainte de data stabilită pentru alegerile parlamentare generale, nu se pot promova acte normative care conduc la creşterea cheltuielilor de personal sau a pensiilor în sectorul bugetar.
             Autor: Comisia economică

	Pentru claritate şi exprimare fluentă a textului.


